# name
CRAI Biblioteca de Fons Antic. Nova denominació per al CRAI Biblioteca de Reserva. (Gener 2022)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Gener 2022.

# metadata.dc.description.abstract[].value
Després de diverses converses amb la direcció del CRAI de la UB i la seva Unitat de Gestió de la Col·lecció, a l’inici del 2022, el CRAI Biblioteca de Reserva adopta una nova denominació: CRAI Biblioteca de Fons Antic. El canvi de nom va ser aprovat el dia 30 novembre 2021 per la Comissió de Biblioteques delegada del Consell de Govern.

 

Les raons del canvi  es poden resumir en tres:

 

En primer lloc el concepte de Reserva dins de qualsevol biblioteca es refereix a la secció de documents que es volen custodiar amb una especial cura pel seu preuat valor, no només crematístic, sinó també cultural dins el conjunt de la col·lecció. El fins ara CRAI Biblioteca de Reserva de la Universitat de Barcelona, tot i haver passat per diverses denominacions al llarg de la història, s’ha ocupat sempre de la custòdia del fons antic, bàsicament l’heretat de les col·leccions conventuals desamortitzades.

 

Un segon argument és la confusió que porta el terme “reserva” en el sentit de guardar quelcom per un motiu concret en el futur. En el món de les biblioteques, és una expressió molt freqüent (reservar un llibre, una sala d’estudi, etc.) que, com no costa d’imaginar, genera molts malentesos, sobretot si no es té present l’existència d’una Biblioteca de Reserva dedicada al fons antic.

 

L’últim argument també té una vessant semàntica. Una altra accepció del terme “reserva” és la relacionada amb el concepte de secret, amagat, no públic. Precisament, un significat totalment contrari al que estem intentant promoure amb un intens esforç: la difusió del nostre important fons patrimonial entre la comunitat acadèmica i la societat en general.

                                                                                                                                                                    

Trobareu tota la informació al Blog de Fons Antic.

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.subject.other[].value
Universitat de Barcelona. CRAI Biblioteca de Fons Antic

# metadata.dc.title[].value
CRAI Biblioteca de Fons Antic. Nova denominació per al CRAI Biblioteca de Reserva. (Gener 2022)